Пер Лашез

Пјер Лашез (|Cimetière du Père-Lachaise) (се нарекуваат и Источни гробишта) - најголемите гробишта во Париз и се сметаат за едни од најпознатите во светот, каде што се закопани голем број познати личности. Денес е и една од туристичките одредниви во Париз.
1 Почетоци
Овие гробишта го добиле името по језуитот, исповедникот на Луј XIV, Пјер Франсоа де Лашез (1624-1709). Земјиштето на кое се наоѓа им припаѓало на језуитите сè додека државата не го купила во 1804 година, кога Наполеон го прогласил за гробишта. Така, Пер Лашез станале источни гробишта, додека гробиштата Монмартр биле на север, а гробиштата Монпарнас на југ. Во центарот на градот, во сенката на Ајфеловата кула, се наоѓаат гробиштата Паси.
Кога првпат биле отворени, гробиштата биле предалеку од градот и немало многу погребувања. Поради оваа причина, управителите на гробиштата со голем оглас, во 1804 година го организирале преносот на посмртните останки на Лафонтен и Молиер.
Пер Лашез е уреден како голем парк, има 47.000 билки и 5.300 дрвја. Денес таму се закопани над 300.000 луѓе, а уште поголем е бројот на урни со пепел од кремирани покојници.
2 Познати починати личности погребани во Пер Лашез
* Жан-Батист Поклен, Молиер (|Jean-Baptiste Poquelin, Molière), француски писател.
* Жан де Лафонтен (|Jean de La Fontaine), познат баснописец.
* Мигел Анхел Астуријас (|Miguel Ángel Asturias), писател од Гватемала, добитник на Нобеловата награда за литература (1967 година).
* Марија Калас (|Maria Callas), грчка оперска пејачка. Најпрво нејзината пепел била закопана на овие гробишта, додека не била украдена. Откако беше пронајдена урната, било одлучено пепелта да се расфрли во Егејското Море. Празна урна сè уште стои на Пер Лашез.
* Клод Бернар (|Claude Bernard), познат француски психолог
* Сара Бернар (|Sarah Bernhardt), француска глумица.
* Фредерик Шопен (|Frédéric Chopin), чие тело било погребано на овие гробишта, додека неговото срце било погребано во Варшава.
* Жак-Луј Давид (|Jacques-Louis David), сликар на Француската револуција и дворски сликар на Наполеон . По реставрацијата на Бурбонците, бил протеран од Франција како револуционер. По неговата смрт, неговото тело не смеело да се врати во Франција, па во гробницата останало само неговото срце.
* Ежен Делакроа (|Eugène Delacroix), познат француски сликар.
* Грофица Консуело де Сент-Егзипери (|Consuelo de Saint-Exupéry), писател од Ел Салвадор, омажена за грофот Антоан де Сент-Егзипери (|Antoine de Saint-Exupéry), автор на ''Малиот принц''.
* Гистав Кајбот (|Gustave Caillebotte), француски импресионистички сликар.
* Теодор Жерико (|Theodore Gericault), романтичен сликар.
* Едит Пјаф (|Édith Piaf), една од најпознатите француски пејачки на шансони.
* Ив Монтан (|Yves Montand), глумец.
* Џим Морисон (|Jim Morrison), американски рок-музичар, главен вокал на групата The Doors. Поради повремен вандализам и масовни собири на навивачи (што ги вознемируваlo семејствата на други помалку познати личности погребани во близина на гробот на Морисон), гробиштата морале да ангажираат чувари за да го чуваат гробот. Многу други гробови се вандализирани со стрели исцртани со зборовите „На Џим“, што е дополнителна работа за работниците на гробиштата.
* Жорж Пјер Сера (|Georges-Pierre Seurat), француски сликар, татко на неоимпресионизмот.
* Џоакино Росини (|Gioachino Rossini), италијански композитор. Во 1887 година, посмртните останки на Росини биле пренесени во Фиренца, но криптата останала во Пер Лашез.
* Оскар Вајлд (|Oscar Wilde), ирски писател, драматург и поет. Според традицијата, обожавателите на Оскар Вајлд го бакнуваат споменикот со кармин на усните и на тој начин оставаат отпечаток од бакнежот.
* Жорж Бизе (|Georges Bizet), француски композитор и диригент, автор на операта „Кармен“.
* Изадора Данкан (|Isadora Duncan), американска танчерка, уметник и сопруга на Есенин.
* Оноре де Балзак (|Honoré de Balzac), француски писател од 19 век.
* Жорж Енеску (|George Enescu), романски композитор, пијанист, виолинист
* Шарл Месје (|Charles Messier), француски астроном.
* Мишел Неј (|Michel Ney), маршал на француската армија кој се борел во Револуционерните и Наполеонските војни.
* Виктор Ноар (|Victor Noir), новинар од времето на Наполеон, работел во весникот „Марсејеза“. Бил убиен од внукот на Наполеон, Пјер Бонапарт во кавга. Особено е интересна скулптурата направена од Жил Далу (|Jules Dalou) и кој го претставува Ноар мртов како лежи на грб додека ерекција може да се види низ неговите панталони. Споменикот станал многу популарен меѓу припадничките на понежниот пол, бидејќи постои верување дека триењето на интимните делови, усните и стапалата на овој споменик промовира плодност, возбудлив сексуален живот или можеби сопруг за една година. Управата на гробиштата морала да го огради споменикот за да го заштити од пропаѓање, бидејќи со текот на годините бронзата во тој дел била доста истрошена. До оградата има натпис кој забранува „неправилно триење на споменикот“ * Марсел Пруст (|Marcel Proust), француски интелектуалец, писател, есеист и критичар.
* Алис Б. Токлас (|Alice B. Toklas), американска писателка, интимен партнер на американската писателка Гертруда Стајн (|Gertrude Stein). Нејзиното име било врежано на другата страна на гробот на Гертруда Штајн со ист фонт и стил, и на тој начин тие останале неразделни во смртта како и во животот.
* Симон Сињоре (|Simone Signoret), позната француска глумица, добитничка на Оскар во 1959 година за филмот ''Соба на покривот'' (|Room at the Top).
* Жан Франсоа Шамполион (|Jean-François Champollion), египтолог кој ги дешифрирал египетските хиероглифи. На гробот на Шамполион има голем обелиск.
* Ричард Рајт (|Richard Wright), афроамерикански писател од првата половина на 20 век.
* Жозеф Луј Геј-Лисак (|Joseph Louis Gay-Lussac), француски физичар и хемичар.
3 Галерија